**LIETUVOS RESPUBLIKOS SVEIKATOS APSAUGOS MINISTRAS –**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ**

**VADOVAS**

**SPRENDIMAS**

**DĖL LIETUVOS RESPUBLIKOS SVEIKATOS APSAUGOS MINISTRO – VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO**

**2020 M. BIRŽELIO 15 D. SPRENDIMO NR. V-1462 „DĖL KULTŪROS, PRAMOGŲ IR KITŲ RENGINIŲ ORGANIZAVIMO BŪTINŲ SĄLYGŲ“ PAKEITIMO**

2020 m. liepos 10 d. Nr. V-1638

Vilnius

1. P a k e i č i u Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. birželio 15 d. sprendimą Nr. V-1462 „Dėl kultūros, pramogų ir kitų renginių organizavimo būtinų sąlygų“:

1.1. Pakeičiu 1.2 papunktį ir jį išdėstau taip:

„1.2. renginyje dalyvautų ne daugiau kaip 400 žiūrovų ir (ar) dalyvių (neįskaičiuojant atlikėjų, organizatorių ir aptarnaujančio personalo) ir būtų laikomasi ne mažesnio nei 2 m atstumo tarp žiūrovų, išskyrus sutuoktinius, artimuosius giminaičius, įtėvius, įvaikius, globėjus ir rūpintojus, jei renginys organizuojamas uždaroje erdvėje. Atstumas tarp žiūrovų ir (ar) dalyvių gali būti mažesnis, jei užtikrinama, kad žiūrovai ir (ar) dalyviai viso renginio metu dėvėtų nosį ir burną dengiančias apsaugos priemones (veido kaukes, respiratorius ar kitas priemones);“.

1.2. Pakeičiu 1.2 papunktį ir jį išdėstau taip:

„1.2. renginyje dalyvautų ne daugiau kaip 500 žiūrovų ir (ar) dalyvių (neįskaičiuojant atlikėjų, organizatorių ir aptarnaujančio personalo) ir būtų laikomasi ne mažesnio nei 2 m atstumo tarp žiūrovų, išskyrus sutuoktinius, artimuosius giminaičius, įtėvius, įvaikius, globėjus ir rūpintojus, jei renginys organizuojamas uždaroje erdvėje. Atstumas tarp žiūrovų ir (ar) dalyvių gali būti mažesnis, jei užtikrinama, kad žiūrovai ir (ar) dalyviai viso renginio metu dėvėtų nosį ir burną dengiančias apsaugos priemones (veido kaukes, respiratorius ar kitas priemones);“.

2. N u s t a t a u, kad šio sprendimo 1.1 papunktis įsigalioja 2020 m. liepos 17 d., o 1.2 papunktis įsigalioja 2020 m. rugpjūčio 1 d.

Sveikatos apsaugos ministras-valstybės lygio

Ekstremaliosios situacijos valstybės operacijų vadovas Aurelijus Veryga